जब प्यार किसी से होता है (1961 फ़िल्म)
जब प्यार किसी से होता है 1961 में बनी हिन्दी भाषा की फिल्म है जो हिट रही थी। यह नासिर हुसैन द्वारा लिखित, निर्मित और निर्देशित की गई। नासिर की सबसे पहली फिल्म जिसका उन्होंने निर्माण किया। इसमें देव आनंद और नासिर की मनपसंद अभिनेत्री आशा पारेख प्रमुख भूमिकाओं में शामिल थे। प्राण ने फिल्म में खलनायक को निभाया और राजेन्द्रनाथ ने सहायक भूमिका निभाई। यह एकमात्र ऐसी फिल्म थी जिसमें नासिर ने शंकर जयकिशन को संगीत निर्देशक और देव आनंद को नायक के रूप में इस्तेमाल किया। पार्श्वगायक मोहम्मद रफी और लता मंगेशकर थे।